**ระเบียบกระทรวงมหาดไทยว่าด้วย****เงินสวัสดิการรักษาพยาบาล**

**ของพนักงานส่วนท้องถิ่น**

**คำนิยาม**

**ข้อ ๔ ในระเบียบนี้**

**“องค์กรปกครองส่วนท้องถิ่น”**หมายถึง
๑. องค์การบริหารส่วนจังหวัด (อบจ.)
๒. เทศบาล
๓. องค์การบริหารส่วนตำบล(อบต.)

**“พนักงานส่วนท้องถิ่น”**หมายถึง
๑. ข้าราชการอบจ.
๒. พนักงานเทศบาล
๓. พนักงานส่วนตำบล

**“การรักษาพยาบาล”**หมายถึง การให้บริการด้านการแพทย์และสาธารณสุขโดยตรง แก่ผู้มีสิทธิและบุคคลในครอบครัวของผู้มีสิทธิเพื่อการรักษาโรค การตรวจวินิจฉัย การฟื้นฟูสมรรถภาพที่จำเป็นต่อสุขภาพและการดำรงชีวิต และให้หมายความรวมถึงการตรวจสุขภาพ การสร้างเสริมสุขภาพ และการป้องกันโรคเพื่อประโยชน์ด้านสาธารณสุขแต่ไม่รวมถึงการเสริมความงามและให้หมายความรวมถึงการรักษาพยาบาลตามพระราชกฤษฎีกาว่าด้วยเงินสวัสดิการเกี่ยวกับการรักษาพยาบาล

**“ค่ารักษาพยาบาล**”หมายความว่า ค่าใช้จ่ายที่เกิดขึ้นจากการรักษาพยาบาล
ตามพระราชกฤษฎีกาว่าด้วยเงินสวัสดิการเกี่ยวกับการรักษาพยาบาลหรือตามที่กระทรวงมหาดไทยประกาศกำหนดประกอบด้วย

๑. ค่ายา ค่าเลือดและส่วนประกอบของเลือด
๒.ค่าอวัยวะเทียม
๓. ค่าบริการทางแพทย์
๔. ค่าห้องและค่าอาหาร
๕. ค่าตรวจสุขภาพประจำปี

**“สถานพยาบาล”** หมายความว่า สถานพยาบาลของทางราชการ และสถานพยาบาลของเอกชน

**“สถานพยาบาลของทางราชการ”**หมายความว่า
(๑) สถานพยาบาลของทางราชการตามพระราชกฤษฎีกาว่าด้วยเงินสวัสดิการ

เกี่ยวกับการรักษาพยาบาล

(๒) สถานพยาบาลขององค์กรปกครองส่วนท้องถิ่น ตามกฎหมายว่าด้วยการจัดตั้งขององค์กรปกครองส่วนท้องถิ่นแต่ละประเภท

(๓) สถานพยาบาลอื่นตามที่กระทรวงมหาดไทย ประกาศกำหนด

**“สถานพยาบาลของเอกชน”**หมายความว่าสถานพยาบาลที่มีลักษณะการให้บริการเป็นโรงพยาบาลซึ่งได้รับอนุญาตให้ประกอบกิจการ และดำเนินการตามกฎหมายว่าด้วยสถานพยาบาล

**“ผู้มีสิทธิ”**หมายความว่า

(๑) พนักงานส่วนท้องถิ่น และลูกจ้างประจำขององค์กรปกครองส่วนท้องถิ่นแต่ไม่

หมายความรวมถึง พนักงานจ้าง

(๒) ผู้ได้รับบำนาญตามกฎหมายว่าด้วยบำเหน็จบำนาญข้าราชการส่วนท้องถิ่น

(๓) นายกองค์การบริหารส่วนจังหวัด นายกเทศมนตรี และนายกองค์การบริหาร
ส่วนตำบล

**“บุคคลในครอบครัว”**หมายความว่า

(๑) บุตรชอบด้วยกฎหมายของผู้มีสิทธิซึ่งยังไม่บรรลุนิติภาวะหรือบรรลุนิติภาวะแล้วแต่เป็นคนไร้ความสามารถหรือเสมือนไร้ความสามารถ ซึ่งอยู่ในความอุปการะเลี้ยงดูของผู้มีสิทธิ แต่ทั้งนี้ไม่รวมถึงบุตรบุญธรรมหรือบุตรซึ่งได้ยกให้เป็นบุตรบุญธรรม

(๒) คู่สมรสที่ชอบด้วยกฎหมายของผู้มีสิทธิ

(๓) บิดาหรือมารดา ที่ชอบด้วยกฎหมายของผู้มีสิทธิ

บุตร (๓ คน)

คู่สมรส

มารดา

บิดา

ผู้รับบำนาญ

ผู้บริหารท้องถิ่น

ลูกจ้างประจำ

ข้าราชการ

**บุคคลในครอบครัว**

* ผู้อาศัยสิทธิ
* ชอบด้วยกฎหมาย

(มีหลักฐานทางราชการรับรอง)

**ผู้มีสิทธิ**

* เจ้าของสิทธิ/ผู้ทรงสิทธิ
* สิทธิเกิดจากบุคคลดังกล่าวรับราชการหรือรับเบี้ยหวัดบำนาญ

**ผู้มีสิทธิและบุคคลในครอบครัว**

**“หน่วยจัดบริการจ่ายตรง**” หมายความว่า สำนักงานหลักประกันสุขภาพแห่งชาติ

**นายทะเบียน**

ข้อ ๖ ให้ปลัดองค์กรปกครองส่วนท้องถิ่นเป็นนายทะเบียนบุคลากรองค์กรปกครองส่วนท้องถิ่นของตน และมีอำนาจหน้าที่ในการดำเนินการตรวจสอบความถูกต้องของข้อมูลผู้มีสิทธิ รวมทั้งในความเห็นชอบและรับรองการมีสิทธิของผู้มีสิทธิและบุคคลในครอบครัวในโปรแกรมระบบทะเบียนบุคลากรองค์กรปกครองส่วนท้องถิ่นให้เป็นไปตามระเบียบนี้

**นายทะเบียนและอำนาจหน้าที่ของนายทะเบียน**

**นายทะเบียน**

 • ปลัดองค์กรปกครองส่วนท้องถิ่น

**อำนาจหน้าที่**
• ตรวจสอบความถูกต้องของข้อมูลผู้มีสิทธิ
• ให้ความเห็นชอบและรับรองการมีสิทธิของผู้มีสิทธิและบุคคลในครอบครัวในโปรแกรมระบบทะเบียนบุคลากรองค์กรปกครองส่วนท้องถิ่น

**การแต่งตั้งผู้ปฏิบัติงาน**

ข้อ ๗ให้นายกองค์กรปกครองส่วนท้องถิ่นแต่งตั้งพนักงานส่วนท้องถิ่นที่มีหน้าที่เกี่ยวกับงานบุคคลหรืองานคลังอย่างน้อยสองคนเป็นเจ้าหน้าที่ทะเบียนบุคลากรองค์กรปกครองส่วนท้องถิ่นในการช่วยเหลือนายทะเบียนลงทะเบียน ปรับปรุง แก้ไขเพิ่มเติมข้อมูลผู้มีสิทธิและบุคคลในครอบครัว และบันทึกข้อมูลการส่งเบิกเงินเกี่ยวกับการชดเชยกรณีผู้มีสิทธิสำรองจ่ายเงินค่ารักษาพยาบาลในโปรแกรมระบบทะเบียนองค์กรปกครองส่วนท้องถิ่น ให้มีความถูกต้องและเป็นปัจจุบัน

ข้อมูลที่ได้รับการปรับปรุง แก้ไข เพิ่มเติมตามวรรคหนึ่งให้มีผลต่อเมื่อได้รับความเห็นชอบจากนายทะเบียนบุคลากรองค์กรปกครองส่วนท้องถิ่น

**ผู้ปฏิบัติงานโครงการเบิกจ่ายตรง**

๑. นายทะเบียน

๒. เจ้าหน้าที่ทะเบียนด้านบุคลากร

๓. เจ้าหน้าที่ทะเบียนด้านการเงินการคลัง

**การได้รับเงินสวัสดิการเกี่ยวกับ**

**การรักษาพยาบาล**

ข้อ ๘ผู้มีสิทธิจะได้รับเงินสวัสดิการเกี่ยวกับการรักษาพยาบาลสำหรับตนเองและบุคคลในครอบครัวของตนต้องเป็นไปตามหลักเกณฑ์และวิธีการตามระเบียบนี้

**การขอใช้สิทธิ**

ข้อ ๙ ให้ผู้มีสิทธิยื่นเอกสารหลักฐานการมีสิทธิของตนเอง และบุคคลในครอบครัวของตนต่อนายทะเบียนบุคลากรองค์กรปกครองส่วนท้องถิ่นต้นสังกัด พร้อมทั้งรับรองสำเนาความถูกต้องของเอกสารหลักฐาน ให้นำหลักเกณฑ์ และเงื่อนไขที่กระทรวงการคลังกำหนด ตามพระราชกฤษฎีกาว่าด้วยเงินสวัสดิการเกี่ยวกับการรักษาพยาบาล หรือระเบียบ หรือประกาศ หรือหนังสือสั่งการสำหรับข้าราชการพลเรือน มาใช้บังคับโดยอนุโลม

**เอกสารหลักฐานแสดงการมีสิทธิ**

เอกสารดังต่อไปนี้ เป็นเอกสารทางราชการที่ผู้มีสิทธิใช้ในการแสดงสถานภาพ หรือความสัมพันธ์ระหว่างผู้มีสิทธิ (ข้าราชการ และลูกจ้างประจำ) กับบุคคลในครอบครัว (บิดา มารดาคู่สมรส และบุตร) ในกรณีต่าง ๆ เพื่อจัดส่งให้กับส่วนราชการผู้เบิก (นายทะเบียน) ใช้เป็นหลักฐานอ้างอิงในการยืนยันความถูกต้องของข้อมูล โดยแนบเอกสารพร้อมรับรองสำเนาถูกต้องทุกฉบับ

**เอกสารยืนยันผู้มีสิทธิ**
๑. สำเนาบัตรประจำตัวประชาชนหรือสำเนาบัตรประจำตัวเจ้าหน้าที่ของรัฐ
๒. สำเนาทะเบียนบาน
๓.สำเนาหนังสือสำคัญแสดงการเปลี่ยนชื่อตัว / ชื่อสกุล (ถามี)

**เอกสารยืนยันความสัมพันธ์ระหว่างผู้มีสิทธิกับบิดา**
๑. สำเนาบัตรประจำตัวประชาชนหรือสำเนาทะเบียนบานของบิดา
๒. สำเนาสูติบัตรของผู้มีสิทธิ (หากไม่มี ใหใชสำเนาทะเบียนบานของผู้มีสิทธิ)
๓. สำเนาทะเบียนสมรสของบิดา หรือสำเนาทะเบียนหย่า (ในกรณีที่มีการหย่าร้าง
กับมารดาผู้มีสิทธิ)
๔. กรณีบิดาของผู้มีสิทธิมิได้จดทะเบียนสมรสกับมารดาของผู้มีสิทธิ ใหใชหลักฐาน
ตอไปนี้ในการยืนยันความสัมพันธแทนหลักฐานในขอ ๒และ ๓

๔.๑สำเนาการจดทะเบียนรับรองบุตรวาผู้มีสิทธิเป็นบุตรโดยชอบด้วยกฎหมาย
ของบิดา (แบบ คร. ๑๑) หรือ

๔.๒สำเนาคำสั่งศาลหรือสำเนาคำพิพากษาว่าผู้มีสิทธิเป็นบุตรโดยชอบด้วยกฎหมาย
ของบิดา
๕. สำเนาหนังสือสำคัญแสดงการเปลี่ยนชื่อ – สกุลของบิดา (ถามี)

**เอกสารยืนยันความสัมพันธระหว่างผู้มีสิทธิกับมารดา**
๑. สำเนาบัตรประจำตัวประชาชนและสำเนาทะเบียนบานของมารดา
๒. สำเนาสูติบัตรของผู้มีสิทธิ (หากไม่มีใหใช้สำเนาทะเบียนบานของผู้มีสิทธิ)
๓. สำเนาหนังสือสำคัญแสดงการเปลี่ยนชื่อ-สกุลของมารดา (ถามี)

**เอกสารยืนยันความสัมพันธ์ระหว่างผู้มีสิทธิกับคูสมรส**
๑. สำเนาบัตรประจำตัวประชาชนและสำเนาทะเบียนบานของคูสมรส
๒. สำเนาทะเบียนสมรสของผู้มีสิทธิ
๓. สำเนาหนังสือสำคัญแสดงการเปลี่ยนชื่อ-สกุลของคูสมรส (ถามี)

**เอกสารยืนยันความสัมพันธระหวางผูมีสิทธิกับบุตร (กรณีผูมีสิทธิเปนบิดา)**
๑. สำเนาบัตรประจำตัวประชาชนหรือสำเนาทะเบียนบานของบุตร
๒. สำเนาสูติบัตรของบุตร (หากไม่มีใหใชสำเนาทะเบียนบานของบุตร)
๓. สำเนาทะเบียนสมรสของผู้มีสิทธิกับคูสมรสที่เป็นมารดาของบุตร หรือสำเนา
ทะเบียนหย่า (ในกรณีที่มีการหย่าร้างกับมารดาของบุตร)
๔. กรณีผู้มีสิทธิมิได้จดทะเบียนสมรสกับมารดาของบุตร ใหใชหลักฐานตอไปนี้
ในการยืนยันความสัมพันธแทนหลักฐานในขอ ๒และ ๓

๔.๑สำเนาการจดทะเบียนรับรองบุตรวาผู้สิทธิเป็นบิดาโดยชอบด้วยกฎหมาย
ของบุตร (แบบ คร. ๑๑) หรือ

๔.๒สำเนาคำสั่งศาลหรือสำเนาคำพิพากษาวาผู้มีสิทธิเป็นบิดาโดยชอบด้วยกฎหมายของบุตร
๕. สำเนาหนังสือสำคัญแสดงการเปลี่ยนชื่อ – สกุลของบุตร (ถามี)

**เอกสารยืนยันความสัมพันธ์ระหว่างผู้มีสิทธิกับบุตร (กรณีผู้มีสิทธิเป็นมารดา)**
๑. สำเนาบัตรประจำตัวประชาชนและสำเนาทะเบียนบานของบุตร
๒. สำเนาสูติบัตรของบุตร (หากไม่มีใหสำเนาทะเบียนบานของบุตร)
๓.สำเนาหนังสือสำคัญแสดงการเปลี่ยนชื่อ-สกุลของบุตร (ถามี)

**สิทธิการได้รับเงินสวัสดิการเกี่ยวกับ**

**การรักษาพยาบาลสำหรับบุตร**

ข้อ ๑๐ ให้ผู้มีสิทธิมีสิทธิได้รับเงินสวัสดิการเกี่ยวกับการรักษาพยาบาลสำหรับบุตรได้เพียงคนที่หนึ่งถึงสาม

ผู้มีสิทธิผู้ใดมีบุตรเกินสามคน และต่อมาบุตรคนหนึ่งคนใดในจำนวนสามคนตามวรรคหนึ่งตายลงก่อนที่จะบรรลุนิติภาวะ ให้ผู้นั้นมีสิทธิได้รับเงินสวัสดิการเกี่ยวกับการรักษาพยาบาลสำหรับบุตรเพิ่มขึ้นอีกเท่าจำนวนบุตรที่ตาย โดยให้นับบุตรคนที่อยู่ในลำดับถัดไปก่อน

การนับลำดับบุตร ให้นับเรียงตามลำดับการเกิดก่อนหลัง ทั้งนี้ ไม่ว่าเป็นบุตรที่เกิดจากการสมรสครั้งใด หรืออยู่ในอำนาจปกครองของตนหรือไม่

**บุตรที่มีสิทธิได้รับเงินสวัสดิการเกี่ยวกับการรักษาพยาบาล**

**มีหลักเกณฑ์และเงื่อนไข ดังนี้**

๑. บุตรคนที่ ๑ถึงคนที่ ๓

๒. บุตรชอบด้วยกฎหมายของผู้มีสิทธิ ซึ่งยังไม่บรรลุนิติภาวะ (อายุไม่เกิน ๒๐ ปีและยังไม่บรรลุนิติภาวะโดยการสมรส)

๓. บุตรที่บรรลุนิติภาวะแล้ว แต่เป็นคนไร้ความสามารถหรือเสมือนไร้ความสามารถซึ่งอยู่ในความอุปการะเลี้ยงดูของผู้มีสิทธิ (ตามคำสั่งศาล)
๔. บุตรที่เกิดจากผู้เป็นมารดาผู้ให้กำเนิดย่อมเป็นบุตรที่ชอบด้วยกฎหมายของหญิงนั้นเสมอไม่ว่ากรณีใดๆ
๕. กฎหมายได้สันนิษฐานความเป็นบุตรชอบด้วยกฎหมายของชาย จำแนกได้ ๔ประการ

* บุตรที่เกิดจากการสมรสหรือภายใน ๓๑๐วัน นับแต่วันที่การสมรสสิ้นสุดลง

ให้สันนิษฐานไว้ก่อนว่าเป็นบุตรชอบด้วยกฎหมายของชายผู้เป็นสามี หรือเคยเป็นสามี แล้วแต่กรณี (ตามประมวลกฎหมายแพ่งและพาณิชย์ มาตรา ๑๕๓๖วรรคหนึ่ง)

* เด็กเกิดจากการสมรสที่เป็นโมฆะ (ตามประมวลกฎหมายแพ่งและพาณิชย์

มาตรา ๑๕๓๖วรรคสอง)

* เด็กเกิดจาการสมรสที่ฝ่าฝืน มาตรา ๑๔๕๓(ตามประมวลกฎหมายแพ่งและ

พาณิชย์ มาตรา ๑๕๓๗)

* เด็กเกิดจากการสมรสซ้อน(ตามประมวลกฎหมายแพ่งและพาณิชย์ มาตรา๑๕๓๘)

* กรณีบุตรนอกกฎหมายหรือบุตรนอกสมรสจะกลายเป็นบุตรโดยชอบด้วยกฎหมายของบิดา

สามารถทำได้ ๓ วิธี (ตามประมวลกฎหมายแพ่งและพาณิชย์ มาตรา ๑๔๕๖) ดังนี้

๑. บิดามารดาได้จดทะเบียนสมรสกันในภายหลัง หรือ

๒.บิดาได้จดทะเบียนรับรองบุตร โดยมารดาของบุตรและตัวบุตรต้องให้ความยินยอมเป็นหนังสือทั้งสองคน หรือ

๓. มีคำพิพากษาของศาลว่าเป็นบุตร ในกรณีมารดาหรือบุตรไม่ให้ความยินยอมหรือไม่อาจให้ความยินยอมได้

**การนับลำดับบุตร (ข้อ ๑๐ วรรคสองและวรรคสาม)**

* กรณีมีบุตรเกิน ๓ คน และบุตรลำดับที่ ๑ – ๓ เสียชีวิตก่อนบรรลุนิติภาวะก็ให้

เลื่อนบุตรที่อยู่ลำดับถัดไปขึ้นมา

* การนับลำดับบุตรคนที่ ๑ - ๓ให้นับตามลำดับการเกิดก่อนหลังไม่ว่าเป็นบุตรที่

เกิดจากการสมรสครั้งใด หรืออยู่ในอำนาจการปกครองของตนหรือไม่

ข้อ ๑๑ ผู้มีสิทธิผู้ใดยังไม่มีบุตรหรือมีบุตรที่มีสิทธิได้รับเงินสวัสดิการเกี่ยวกับการรักษาพยาบาล ตามข้อ ๑๐ ยังไม่ถึงสามคน ถ้าต่อมามีบุตรแฝดซึ่งทำให้มีจำนวนบุตรเกินสามคนให้ผู้
มีสิทธิผู้นั้นมีสิทธิได้รับเงินสวัสดิการเกี่ยวกับการรักษาพยาบาลตามข้อ ๑๐ สำหรับบุตรคนที่หนึ่งถึง
คนสุดท้ายแต่บุตรแฝดดังกล่าวต้องเป็นบุตรซึ่งเกิดจากคู่สมรส หรือเป็นบุตรของตนเองในกรณีที่หญิง
เป็นผู้ใช้สิทธิขอรับเงินสวัสดิการเกี่ยวกับการรักษาพยาบาล

ในกรณีที่บุตรคนหนึ่งคนใดของผู้มีสิทธิตามวรรคหนึ่งตายลงก่อนที่จะบรรลุนิติภาวะ
ให้ลดจำนวนบุตร ที่ได้รับเงินสวัสดิการเกี่ยวกับการรักษาพยาบาลลงจนกว่าจำนวนบุตรที่ได้รับเงิน
สวัสดิการเกี่ยวกับการรักษาพยาบาลเหลือไม่เกินสามคน และหลังจากนั้นผู้มีสิทธิจึงจะมีสิทธิได้รับเงิน
สวัสดิการเกี่ยวกับการรักษาพยาบาลเพิ่มขึ้นได้ตามข้อ ๑๐ วรรคสอง

เพื่อประโยชน์ของข้อนี้ บทกำหนดที่อ้างถึงบุตรคนที่หนึ่งถึงคนที่สามของผู้มีสิทธิให้
หมายความถึงบุตรคนที่หนึ่งถึงคนสุดท้ายของผู้มีสิทธิตามวรรคหนึ่ง

**การนับลำดับบุตร (ข้อ ๑๑)**

* กรณีผู้มีสิทธิยังไม่บุตรหรือมีบุตรที่มีสิทธิได้รับเงินสวัสดิการเกี่ยวกับการ

รักษาพยาบาลไม่ถึง ๓ คน ถ้าต่อมามีบุตรแฝด ซึ่งทำให้มีจำนวนบุตรเกิน ๓ คนก็ให้บุตรแฝดในครั้งนั้นได้รับสิทธิในการรักษาพยาบาล

* ถ้าต่อมาบุตรที่ได้รับสิทธิดังกล่าวตายลงก่อนบรรลุนิติภาวะ ก็ให้ลดจำนวน

บุตรที่ได้รับสิทธิดังกล่าวลง จนกว่าจะเหลือบุตรที่ได้รับสิทธิไม่เกิน ๓ คน

\*บุตรแฝดต้องเป็นบุตรซึ่งเกิดจากคู่สมรส\*

**การใช้สิทธิ**

ข้อ ๑๒ผู้มีสิทธิมีสิทธิได้รับเงินสวัสดิการเกี่ยวกับการรักษาพยาบาลสำหรับตนเองหรือบุคคลในครอบครัวของตน ในกรณีดังต่อไปนี้

(๑) การเข้ารับการรักษาพยาบาลในสถานพยาบาลของทางราชการ ทั้งประเภทผู้ป่วยนอกหรือผู้ป่วยใน

(๒) การเข้ารับการรักษาพยาบาลในสถานพยาบาลของเอกชน ประเภทผู้ป่วยใน

(๓) การเข้ารับการรักษาพยาบาลในสถานพยาบาลของเอกชน ทั้งประเภทผู้ป่วยนอก
หรือผู้ป่วยใน เฉพาะกรณีที่ผู้มีสิทธิหรือบุคคลในครอบครัวเป็นผู้ป่วยฉุกเฉินตามกฎหมาย
ว่าด้วยการแพทย์ฉุกเฉิน

(๔) การเข้ารับการรักษาพยาบาลในสถานพยาบาลของเอกชนประเภทผู้ป่วยนอกเป็นครั้งคราวเพราะเหตุที่สถานพยาบาลของทางราชการมีความจำเป็นต้องส่งตัวให้แก่สถานพยาบาลของเอกชนนั้นทั้งนี้ ไม่ว่าจะเป็นสถานพยาบาลของเอกชนตามระเบียบนี้หรือไม่ก็ตาม

การเข้ารับการรักษาพยาบาลในสถานพยาบาลของเอกชนตาม (2) และ (4) และการจ่ายเงินสวัสดิการเกี่ยวกับการรักษาพยาบาลที่ให้จ่ายเป็นค่ารักษาพยาบาล ให้นำหลักเกณฑ์ เงื่อนไข ประเภทและอัตราที่กระทรวงการคลังกำหนดตามพระราชกฤษฎีกาว่าด้วยเงินสวัสดิการเกี่ยวกับการรักษาพยาบาลหรือระเบียบ หรือประกาศ หรือหนังสือสั่งการสำหรับข้าราชการพลเรือนมาใช้บังคับโดยอนุโลม

กรณีหลักเกณฑ์ตามวรรคสอง หากกำหนดให้ต้องขอทำความตกลงกับกระทรวงการคลังก่อนดำเนินการหรือเบิกจ่ายเงิน ให้หมายความถึงกระทรวงมหาดไทยแทน”

**กรณีพ้นสภาพสิทธิขณะรักษาตัว**

ข้อ ๑๓ ในกรณีที่ผู้มีสิทธิหรือบุคคลในครอบครัวได้เข้ารับการรักษาพยาบาลใน
สถานพยาบาล และก่อนที่การรักษาพยาบาลจะสิ้นสุดลง ผู้มีสิทธิได้พ้นสภาพความเป็นพนักงานส่วนท้องถิ่น หรือถูกสั่งพักราชการ หรือถูกสั่งให้ออกจากราชการไว้ก่อน หรือบุคคลในครอบครัวพ้นสภาพความเป็นบุคคลในครอบครัวตามระเบียบนี้ ให้ผู้มีสิทธิมีสิทธิได้รับเงินสวัสดิการเกี่ยวกับการรักษาพยาบาลสำหรับตนเอง หรือบุคคลในครอบครัวจนสิ้นสุดการรักษาพยาบาลในคราวนั้น

**ผู้มีสิทธิ**

**-พ้นสภาพความเป็นพนักงานส่วนท้องถิ่น**

**-ถูกสั่งพักราชการ**

**-ถูกสั่งให้ออกจากราชการไว้ก่อน**

**บุคคลในครอบครัว**

**-พ้นสภาพความเป็นบุคคลในครอบครัว**

**ได้รับเงินสวัสดิการเกี่ยวกับการรักษาพยาบาลสำหรับตนเอง**

**หรือบุคคลในครอบครัวจนสิ้นสุดการรักษาพยาบาลในคราวนั้น**

**กรณีมีสิทธิสวัสดิการการรักษาพยาบาลซ้อน**

ข้อ ๑๔ ในกรณีที่ผู้มีสิทธิมีสิทธิได้รับเงินค่ารักษาพยาบาลจากหน่วยงานอื่น ให้ผู้มี
สิทธิ เลือกว่าจะใช้สิทธิรับเงินสวัสดิการเกี่ยวกับการรักษาพยาบาลตามระเบียบนี้ หรือใช้สิทธิรับเงินค่ารักษาพยาบาลจากหน่วยงานอื่น และหากเลือกใช้สิทธิจากหน่วยงานอื่นผู้นั้นไม่มีสิทธิตามระเบียบนี้ ทั้งนี้ การเลือกและการเปลี่ยนแปลงการใช้สิทธิให้เป็นไปตามประกาศหลักเกณฑ์ และวิธีการ ที่กระทรวงมหาดไทยกำหนด

ในกรณีที่บุคคลในครอบครัวมีสิทธิได้รับเงินค่ารักษาพยาบาลตามสิทธิของตนเองจากหน่วยงานอื่นผู้มีสิทธิไม่มีสิทธิได้รับเงินสวัสดิการเกี่ยวกับการรักษาพยาบาลสำหรับบุคคลในครอบครัวตามระเบียบนี้เว้นแต่ ค่ารักษาพยาบาลที่ได้รับนั้นต่ำกว่าเงินสวัสดิการเกี่ยวกับการรักษาพยาบาลที่มีสิทธิจะได้รับตามระเบียบนี้ ให้ผู้มีสิทธิได้รับเงินสวัสดิการเกี่ยวกับการรักษาพยาบาลสำหรับบุคคลในครอบครัวเฉพาะส่วนที่ขาดอยู่ ให้นำหลักเกณฑ์ เงื่อนไข ประเภท และอัตราที่กระทรวงการคลังกำหนดตามพระราชกฤษฎีกาว่าด้วยเงินสวัสดิการเกี่ยวกับการรักษาพยาบาล หรือระเบียบ หรือประกาศหรือหนังสือสั่งการสำหรับข้าราชการพลเรือน มาใช้บังคับโดยอนุโลม

**กรณีการเลือกใช้สิทธิของผู้มีสิทธิ(เจ้าของสิทธิ) (ข้อ ๑๒ วรรคหนึ่ง)**

ผู้มีสิทธิมีสิทธิหลักหลายสิทธิ = สามารถเลือกได้ว่าจะใช้สิทธิรับเงินสวัสดิการ

เกี่ยวกับการรักษาพยาบาลจากหน่วยงานใดและหากเลือกใช้สิทธิจากหน่วยงานอื่น

ผู้นั้นไม่มีสิทธิตามระเบียบนี้

**กรณีบุคคลในครอบครัวของผู้นั้นมีสิทธิหรือได้รับเงินสวัสดิการ**

**เกี่ยวกับการรักษาพยาบาลจากหน่วยงานอื่นแล้ว**

* บุคคลนั้นต้องใช้สิทธิหลักของตนเอง
* ผู้นั้นไม่มีสิทธิได้รับเงินสวัสดิการเกี่ยวกับการรักษาพยาบาลตามระเบียบนี้
* เว้นแต่ค่ารักษาพยาบาลที่ได้รับนั้นต่ำกว่าที่ได้รับจากระเบียบนี้ ก็ให้มีสิทธิได้รับเงินสวัสดิการเกี่ยวกับการรักษาพยาบาลเฉพาะส่วนที่ขาด

**กรณีผู้มีสิทธิมีการทำสัญญาประกันภัย**

ข้อ ๑๕ ในกรณีที่มีการทำสัญญาประกันภัยซึ่งให้ความคุ้มครองในการรักษาพยาบาลแก่ผู้มีสิทธิ หรือบุคคลในครอบครัว หากสิทธิที่จะได้รับเงินค่ารักษาพยาบาลตามสัญญาประกันภัยนั้นต่ำกว่าค่ารักษาพยาบาลในคราวนั้น ให้ผู้นั้นมีสิทธิได้รับเงินสวัสดิการเกี่ยวกับการรักษาพยาบาลตามระเบียบนี้ เฉพาะส่วนที่ขาดอยู่ แต่ต้องไม่เกินไปกว่าความเสียหายที่เกิดขึ้นจริง ทั้งนี้ ให้เป็นไปตามประกาศหลักเกณฑ์ ที่กระทรวงการคลังกำหนดตามพระราชกฤษฎีกาว่าด้วยเงินสวัสดิการเกี่ยวกับการรักษาพยาบาล

**ผู้มีสิทธิมีการทำสัญญาประกันภัย**

* ให้ผู้มีสิทธิได้รับเงินสวัสดิการเกี่ยวกับการรักษาพยาบาลตามระเบียบนี้เฉพาะส่วนที่ขาดอยู่
* ต้องไม่เกินไปกว่าความเสียหายที่เกิดขึ้นจริง

**ตัวอย่าง...**

|  |  |  |  |  |  |
| --- | --- | --- | --- | --- | --- |
| **รายการ** | **ร.พ.เรียกเก็บ** | **ประกันภัยจ่าย** | **ส่วนขาด/****ต่ำกว่า** | **สิทธิตามพ.ร.ฎ.** | **เบิกได้ตามกฎหมาย** |
| ค่ารักษาพยาบาล | ๘,๗๐๐ | ๕,๐๐๐ | ๓,๗๐๐ | ๘,๗๐๐ | ๓,๗๐๐ |

**กรณีผู้มีสิทธิได้รับค่าสินไหมทดแทนจากบุคคลอื่น**

ข้อ ๑๖ ในกรณีที่ผู้มีสิทธิหรือบุคคลในครอบครัวได้รับค่าสินไหมทดแทนเพราะเหตุละเมิดเป็นค่ารักษาพยาบาลจากบุคคลอื่นแล้ว ผู้มีสิทธิไม่มีสิทธิได้รับเงินสวัสดิการเกี่ยวกับการรักษาพยาบาลตามระเบียบนี้ เว้นแต่ค่าสินไหมทดแทนที่ได้รับนั้นต่ำกว่าเงินสวัสดิการเกี่ยวกับการรักษาพยาบาลที่มีสิทธิจะได้รับ ให้มีสิทธิได้รับเงินสวัสดิการเกี่ยวกับการรักษาพยาบาลตามระเบียบนี้เฉพาะส่วนที่ขาดอยู่

ในกรณีที่ได้มีการจ่ายเงินสวัสดิการเกี่ยวกับการรักษาพยาบาลไปแล้ว และปรากฏว่าผู้มีสิทธิหรือบุคคลในครอบครัวได้รับค่าสินไหมทดแทนเพราะเหตุละเมิดเป็นค่ารักษาพยาบาลจากบุคคลอื่นในภายหลัง ให้ผู้มีสิทธิส่งคืนเงินเท่ากับจำนวนเงินค่าสินไหมทดแทนที่ได้รับดังกล่าว ทั้งนี้ ให้เป็นไปตามหลักเกณฑ์และวิธีการที่กระทรวงการคลังกำหนดตามพระราชกฤษฎีกาว่าด้วยเงินสวัสดิการเกี่ยวกับการรักษาพยาบาล

**กรณีได้รับค่าสินไหมทดแทนจากบุคคลอื่นแล้ว (ข้อ ๑๖ วรรคหนึ่ง)**

* ผู้นั้นไม่มีสิทธิได้รับเงินสวัสดิการเกี่ยวกับการรักษาพยาบาลตามระเบียบนี้
* เว้นแต่ค่าสินไหมทดแทนที่ได้รับนั้นต่ำกว่าที่ได้รับจากระเบียบนี้ ก็ให้มีสิทธิได้รับ

เงินสวัสดิการเกี่ยวกับการรักษาพยาบาลเฉพาะส่วนที่ขาด

**ตัวอย่าง...**

|  |  |  |  |  |
| --- | --- | --- | --- | --- |
| **รายการ** | **ร.พ.เรียกเก็บ** | **ค่าสินไหมทดแทน** | **ส่วนขาด/ต่ำกว่า** | **เบิกได้ตามกฎหมาย** |
| ค่ารักษาพยาบาล | ๘,๗๐๐ | ๕,๐๐๐ | ๓,๗๐๐ | ๓,๗๐๐ |

**กรณีได้รับเงินสวัสดิการก่อนได้รับค่าสินไหมทดแทน (ข้อ ๑๖ วรรคสอง)**

* กรณีที่ได้รับสินไหมเท่าหรือเกินกว่าเงินสวัสดิการ ให้นำเงินสวัสดิการที่ได้รับนั้นส่งคืน
* กรณีที่ได้รับสินไหมต่ำกว่าเงินสวัสดิการ ก็ให้ส่งคืนเท่าจำนวนที่ได้รับสินไหม

**กรณีสถานพยาบาลไม่มียา เลือดและส่วนประกอบของเลือดหรือสารทดแทนน้ำยา หรืออาหารทางเส้นเลือด ออกซิเจน อวัยวะเทียมและอุปกรณ์ในการบำบัดรักษาโรค**

ข้อ ๑๗ ในกรณีที่สถานพยาบาลไม่มียา เลือดและส่วนประกอบของเลือดหรือสารทดแทนน้ำยา หรืออาหารทางเส้นเลือด ออกซิเจน อวัยวะเทียมและอุปกรณ์ในการบำบัดรักษาโรคจำหน่ายหรือไม่อาจให้การตรวจทางห้องทดลองหรือโดยวิธีการเอกซเรย์แก่ผู้มีสิทธิหรือบุคคลในครอบครัวได้ เมื่อแพทย์ผู้ตรวจรักษาหรือหัวหน้าสถานพยาบาลของสถานพยาบาลแห่งนั้นลงลายมือชื่อรับรองตามแบบที่กระทรวงมหาดไทยกำหนดแล้วให้ผู้มีสิทธิหรือบุคคลในครอบครัวซื้อ หรือรับการตรวจทางห้องทดลอง หรือโดยวิธีการเอกซเรย์จากสถานที่อื่นซึ่งอยู่ในประเทศไทยและนำมาเบิกเงินค่ารักษาพยาบาลได้ ทั้งนี้ให้เป็นไปตามประกาศหลักเกณฑ์ วิธีการ และอัตราที่กระทรวงการคลังกำหนดตามพระราชกฤษฎีกาว่าด้วยเงินสวัสดิการเกี่ยวกับการรักษาพยาบาล

**กรณีที่สถานพยาบาลไม่มียาเลือดหรือส่วนประกอบของเลือด หรือสารทดแทน น้ำยาหรืออาหารทางเส้นเลือด ออกซิเจน อุปกรณ์และอวัยวะเทียม ในการบำบัดรักษาโรคจำหน่าย หรือสถานพยาบาลไม่อาจให้การตรวจทางห้องทดลองหรือเอ็กซเรย์ได้**

* ให้แพทย์ผู้รักษาหรือหัวหน้าสถานพยาบาลลงชื่อรับรองตามแบบที่กระทรวงมหาดไทย

กำหนด

* ให้ผู้มีสิทธิหรือบุคคลในครอบครัวซื้อ หรือรับการตรวจทางห้องทดลอง หรือโดยวิธีการ

เอกซเรย์จากสถานที่อื่นซึ่งอยู่ในประเทศไทยและนำมาเบิกเงินค่ารักษาพยาบาลได้

**กรณีเบิกเงินค่ารักษาพยาบาล**

ข้อ ๑๘การเบิกเงินค่ารักษาพยาบาลกรณีเข้ารับการรักษาพยาบาลในสถานพยาบาลของทางราชการ ทั้งประเภทผู้ป่วยนอก หรือผู้ป่วยในเฉพาะกรณีที่กำหนด หรือกรณีเข้ารับการรักษาพยาบาลในสถานพยาบาลของเอกชนทั้งประเภทผู้ป่วยนอกหรือผู้ป่วยในกรณีเจ็บป่วยฉุกเฉิน ตามกฎหมายแพทย์ฉุกเฉิน หรือมีเหตุจำเป็นเร่งด่วนซึ่งหากมิได้รับการรักษาพยาบาลทันทีทันใดอาจเป็นอันตรายถึงชีวิต หรือกรณีใช้สิทธิเบิกเฉพาะส่วนที่ขาดอยู่ หรือกรณีอื่นที่กำหนดขึ้นในภายหลังให้ผู้มีสิทธิยื่นใบเบิกเงินค่ารักษาพยาบาลพร้อมด้วยหลักฐานการรับเงินของสถานพยาบาลต่อองค์กรปกครองส่วนท้องถิ่นต้นสังกัดหรือองค์กรปกครองส่วนท้องถิ่นที่จ่ายเงินบำนาญสำหรับผู้รับบำนาญตามกฎหมายว่าด้วยบำเหน็จบำนาญข้าราชการส่วนท้องถิ่น ทั้งนี้ ให้เป็นไปตามหลักเกณฑ์ วิธีการ และเงื่อนไขตามข้อ ๑๒

**การเบิกเงินค่ารักษาพยาบาลกรณีเข้ารับการรักษาพยาบาลในสถานพยาบาล**

**กรณีใช้สิทธิเบิกเฉพาะส่วนที่ขาดอยู่ หรือกรณีอื่นที่กำหนดขึ้นในภายหลัง**

* ให้ผู้มีสิทธิยื่นใบเบิกเงินค่ารักษาพยาบาลและหลักฐานการรับเงินของสถานพยาบาล

ต่อองค์กรปกครองส่วนท้องถิ่นต้นสังกัดหรือองค์กรปกครองส่วนท้องถิ่นที่จ่ายเงินบำนาญสำหรับผู้รับบำนาญตามกฎหมายว่าด้วยบำเหน็จบำนาญข้าราชการส่วนท้องถิ่น

**กรณีเบิกเงินค่ารักษาพยาบาลเกินสิทธิที่ได้รับ**

ข้อ ๑๙ ในกรณีที่ผู้มีสิทธิตามข้อ ๑๘ เบิกเงินค่ารักษาพยาบาลโดยไม่เป็นไปตามระเบียบนี้ หรือเกินสิทธิที่จะได้รับตามระเบียบนี้ ให้ผู้มีสิทธิส่งคืนเงินที่ได้รับไปจากองค์กรปกครองส่วนท้องถิ่นหรือหน่วยจัดบริการเบิกจ่ายตรง ทั้งนี้ ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น

ในกรณีที่สถานพยาบาลตามข้อ ๑๘ เบิกเงินค่ารักษาพยาบาลโดยไม่เป็นไปตาม ระเบียบนี้ หรือเกินสิทธิที่จะได้รับหรือมีพฤติการณ์ในทางทุจริตเกี่ยวกับการเบิกเงินค่ารักษาพยาบาลให้สำนักงานหลักประกันสุขภาพแห่งชาติติดตามเพื่อเรียกเงินคืนโดยไม่ชักช้า และระงับการเบิกจ่ายค่ารักษาพยาบาลในระบบการเบิกจ่ายตรงกับสถานพยาบาลนั้น

**กรณีผู้มีสิทธิเบิกเงินเกินสิทธิที่ได้รับ (ข้อ ๑๙ วรรคหนึ่ง)**

* ให้ผู้มีสิทธิส่งคืนเงินที่ได้รับไปจากองค์กรปกครองส่วนท้องถิ่นหรือหน่วยจัดบริการ

เบิกจ่ายตรง

**กรณีสถานพยาบาล เบิกเงินค่ารักษาพยาบาลโดยไม่เป็นไปตามระเบียบนี้**

**หรือเกินสิทธิที่จะได้รับหรือมีพฤติการณ์ในทางทุจริต**

**เกี่ยวกับการเบิกเงินค่ารักษาพยาบาล (ข้อ ๑๙ วรรคสอง)**

* ให้สำนักงานหลักประกันสุขภาพแห่งชาติติดตามเพื่อเรียกเงินคืนโดยไม่ชักช้า
* ระงับการเบิกจ่ายค่ารักษาพยาบาลในระบบการเบิกจ่ายตรงกับสถานพยาบาลนั้น

**ตัวอย่าง...**

|  |  |  |  |  |
| --- | --- | --- | --- | --- |
| **รายการ** | **ร.พ.เรียกเก็บ** | **จำนวนเงินที่เบิก** | **เบิกได้ตามสิทธิ** | **ส่งคืนเงิน** |
| ค่ารักษาพยาบาล | ๑๐,๕๐๐ | ๑๐,๕๐๐ | ๘,๕๐๐ | ๒,๐๐๐ |

**กรณีที่ผู้มีสิทธิไปศึกษา ฝึกอบรม ดูงานในต่างประเทศ หรือเดินทางไปปฏิบัติราชการต่างประเทศชั่วคราว**

ข้อ ๒๐ ในกรณีที่ผู้มีสิทธิไปศึกษา ฝึกอบรม ดูงานในต่างประเทศ หรือเดินทางไปปฏิบัติราชการต่างประเทศชั่วคราว ให้มีสิทธิได้รับเงินสวัสดิการเกี่ยวกับการรักษาพยาบาลขณะที่อยู่ในต่างประเทศ ทั้งนี้ ให้เป็นไปตามประกาศหลักเกณฑ์ และอัตราที่กระทรวงการคลังกำหนดตามพระราชกฤษฎีกาว่าด้วยเงินสวัสดิการเกี่ยวกับการรักษาพยาบาล

**กรณีที่ผู้มีสิทธิไปศึกษา ฝึกอบรม ดูงานในต่างประเทศ**

**หรือเดินทางไปปฏิบัติราชการต่างประเทศชั่วคราว**

* ให้มีสิทธิได้รับเงินสวัสดิการเกี่ยวกับการรักษาพยาบาลขณะที่อยู่ในต่างประเทศ

ตามประกาศหลักเกณฑ์ และอัตราที่กระทรวงการคลังกำหนดตามพระราชกฤษฎีกาว่าด้วยเงินสวัสดิการเกี่ยวกับการรักษาพยาบาล

**หลักเกณฑ์ และเงื่อนไข**
๑. เบิกได้เฉพาะเป็นผู้ป่วยใน
๒. ค่าห้องพิเศษ ไม่เกินร้อยละ ๒๐ของค่าห้องและอาหาร
๓. ค่ายา และค่าบริการทางการแพทย์ เบิกจ่ายได้ไม่เกินร้อยละ๕๐ของที่จ่ายจริง

**กรณีที่ระเบียบนี้ยังไม่ได้กำหนดหลักเกณฑ์ วิธีการ เงื่อนไข**

**และอัตราค่าใช้จ่าย**

ข้อ ๒๑ ในกรณีที่ระเบียบนี้ยังไม่ได้กำหนดให้นำหลักเกณฑ์ วิธีการ เงื่อนไข และอัตราค่าใช้จ่ายที่กระทรวงการคลังกำหนดตามพระราชกฤษฎีกาว่าด้วยเงินสวัสดิการเกี่ยวกับการรักษาพยาบาลมาบังคับใช้โดยอนุโลม

**กรณีที่ระเบียบนี้ยังไม่ได้กำหนดหลักเกณฑ์ วิธีการ เงื่อนไข และอัตราค่าใช้จ่าย**

* ให้นำหลักเกณฑ์ วิธีการ เงื่อนไข และอัตราค่าใช้จ่ายที่กระทรวงการคลังกำหนด

ตาม พระราชกฤษฎีกาว่าด้วยเงินสวัสดิการเกี่ยวกับการรักษาพยาบาลมาบังคับใช้โดยอนุโลม

ข้อ ๒๒ การเบิกจ่ายเงินค่ารักษาพยาบาลใดที่ยังไม่แล้วเสร็จตามระเบียบที่ยกเลิกตามข้อ ๓ก่อนวันที่ระเบียบนี้ใช้บังคับให้ดำเนินการเบิกจ่ายเงินตามระเบียบดังกล่าวต่อไป
จนแล้วเสร็จ